امور داخلہ کی وزارت
امورداخلہ کے مرکزی وزیراورامداد باہمی کے وزیر جناب امت شاہ نے تلنگانہ کے یوم آزادی کے موقع پر تلنگانہ کے نرمل ضلع میں ایک عوامی جلسہ سے خطاب کیا
امورداخلہ کے مرکزی وزیراورامداد باہمی کے وزیرجناب امت شاہ نے آج وزیراعظم جناب نریندر مودی کے یوم پیدائش کے موقع پر تلنگانہ کے نرمل ضلع میں یوم تلنگانہ کے موقع پر خون کے عطیہ کے ایک کیمپ کا افتتاح کیا
آج کے دن سردار پٹیل کی شجاعت کی وجہ سے تلنگانہ کے خطے بیدر اور مراٹھ واڑہ آزادی کے 13 ماہ بعد آزاد ہوئے اور اسی وجہ سے اس دن کو تلنگانہ کا یوم آزادی بھی سمجھا جاتا ہے
اس دن تلنگانہ کو نظام کے قبضے سے آزاد کرایا گیا اور اسی دن سردارپٹیل کا پولیس ایکشن اور پولو مشن ختم ہوا
آج ہی کے دن سردار پٹیل کی شجاعت اور سوامی رام تیرتھ، پنڈت نریندر اور نرسمہاراؤ جیسے کئی محبان وطن کی وجہ سے ہمیں سچے معنوں میں آزادی ملی
آج ہی کے دن دنیا کے مقبول ترین لیڈر اور ملک کے وزیراعظم جناب نریندر مودی کا یوم پیدائش بھی ہے اورآج ملک بھر کے 130 کروڑ عوام جناب نریندر مودی کی طویل زندگی کی دعا کررہے ہیں
وزیراعظم کے یوم پیدائش کے موقع پر ملک بھر میں کووڈ-19 کے خلاف ایک بڑی ٹیکہ کاری مہم چلائی جارہی ہے اور دوپہر 3.00 بجے تک ایک کروڑ سے زیادہ لوگوں کو ٹیکے لگائے جاچکے تھے
آزادی کے 70 برسوں بعد وزیراعظم مودی نے 60 کروڑ لوگوں کے لئے ترقی کی سمت تبدیل کی ہے، انہوں نے ان لوگوں کو ایک بینک کھاتہ، ایک مکان، ایک ٹوائلٹ دیا اور گھر کے لئے بجلی فراہم کرائی اوراب پینے کا صاف پانی مہیا کرارہے ہیں
آج پورا ملک دعا کررہاہے کہ غریبوں کی فلاح و بہبود کے لئے وزیراعظم جناب نریندر مودی کا یہ مشن برسوں جاری رہے
آج وشوکرما ڈے بھی ہے اور تمام ورکرز اور دستکار وشوکرما میں یقین رکھتے ہیں اوراس دن بھگوان وشوکرما کی پوجا کرتے ہیں
تلنگانہ حکومت یوم آزادی کیوں نہیں مناتی ہے، جب 2024 میں تلنگانہ میں ہماری حکومت بنے گی تو ایک سرکاری پروگرام میں 17 ستمبر کو تلنگانہ کایوم آزادی منایا جائے گا
ہمیں نہ تو کسی کا خوف ہے اور نہ ہی ہم ناز برداری کی سیاست کرتے ہیں
نرمل کے معصوم قبائلیوں نے پہلے انگریزوں کے خلاف جد وجہد کی اس کے بعد اپنی آزادی کے لئے نظام کے خلاف جد وجہد کی
تلنگانہ کے عوام کی جو سنگرام یاترا جاری ہے وہ 5 مرحلوں میں چلائی جائے گی، 119 اسمبلی حلقوں کا دورہ کرنے کے بعد جب یہ سفر حیدرآباد پہنچے گا تو 2024 میں یہ ہماری حکومت کی بنیاد رکھے گا
یہ جد وجہد تلنگانہ کے غریبوں، قبائلیوں اوردلتوں کے لئے ہے، یہ جد وجہد ماؤں اور بہنوں کے تحفظ کے لئے کیوں کہ وزیراعظم نریند رمودی کی قیادت میں تلنگانہ ملک بھر کی ترقی کے مشن میں پیچھے رہ گیا ہے
یہ سال بھارت کی ا ٓزادی کا 75واں سال ہے اور وزیراعظم نریندر مودی نے ملک بھر میں بھارت کی آزادی کا 75 واں سال منانے کے لئے کام کیا ہے
ان تقریبات کا مقصد یہ ہے کہ رام جی گونڈ اورکوما رام بھیم جیسے غیر معروف جنگجوؤں سے نوجوان نسل اور پورا ملک واقف ہو ، اسی وجہ سے ہم اتنے جوش و خروش کے ساتھ آزادی کا 75 واں سال منارہے ہیں
ملک کے 130 کروڑ عوام کو ترقی کے لئے برابر کے حقوق ملنے چاہئیں، بھارت کو دنیا میں نمبر 1 ہونا چاہئے ، بھارت کو محفوظ ہونا چاہئے ، ہم آزادی کا 75 واں سال منارہے ہیں تاکہ ہم خوشحال ہوں
تلنگانہ میں مذہب کی بنیاد پر ریزرویشن دیا گیا ہے، ہم مذہب کی بنیاد پر دیئے گئے ایسے ریزرویشن کی مخالفت کرتے ہیں، یہ آئینی نہیں ہے اور اسے فوراً ہٹایا جانا چاہئے
امورداخلہ کے مرکزی وزیر اور امداد باہمی کے وزیرجناب امت شاہ نے آج وزیراعظم جناب نریندر مودی کے یوم پیدائش کے موقع پر تلنگانہ کے نرمل ضلع میں خون کے عطیہ کے ایک کیمپ کا افتتاح کیا اور تلنگانہ کے یوم آزادی کے موقع پر ایک عوامی جلسہ سے خطاب کیا۔ جناب شاہ نے کہا کہ آج کے دن سردار پٹیل کی شجاعت کی وجہ سے تلنگانہ کے پورے خطے بیدر اور مراٹھ واڑہ آزادی کے 13 ماہ بعد آزاد ہوئے اور اسی وجہ سے اس دن کو تلنگانہ کا یوم آزادی بھی سمجھا جاتا ہے۔
امورداخلہ کے مرکزی وزیر اورامداد باہمی کے وزیر نے کہا کہ آج ہی کے دن دنیا کے مقبول ترین لیڈر اور ملک کے وزیراعظم جناب نریندر مودی کا یوم پیدائش بھی ہے اورآج ملک بھر کے 130 کروڑ عوام جناب نریندر مودی کی طویل زندگی کی دعا کررہے ہیں۔وشوکرماڈے کے موقع پر عوام کو مبارکبادپیش کرتے ہوئے جناب امت شاہ نے کہاکہ آج وشوکرما ڈے بھی ہے اور تمام ورکرز اور دستکار وشوکرما میں یقین رکھتے ہیں اوراس دن بھگوان وشوکرما کی پوجا کرتے ہیں۔
جناب امت شاہ نے کہا کہ اس دن تلنگانہ کو نظام کے قبضے سے آزاد کرایا گیا اور اسی دن سردارپٹیل کا پولیس ایکشن اور پولو مشن ختم ہوا او ر پورے ملک کے آزادی حاصل کرنے کے 13 ماہ بعد تلنگانہ کو آزادی ملی۔ انہوں نے کہاکہ 2024 میں تلنگانہ میں ہماری حکومت قائم ہوگی اور 17 ستمبر کو ایک سرکاری پروگرام میں حیدرآباد کایوم آزادی منایا جائے گا۔انہوں نے کہاکہ ہمیں نہ تو کسی کا خوف ہے اور نہ ہی ہم ناز برداری کی سیاست کرتے ہیں۔ جناب امت شاہ نے کہاکہ آج ہی کے دن سردار پٹیل کی شجاعت اور سوامی رام تیرتھ، پنڈت نریندر اور نرسمہاراؤ جیسے کئی محبان وطن کی وجہ سے ہمیں سچے معنوں میں آزادی ملی۔ جناب امت شاہ نے کہاکہ نرمل کے معصوم قبائلیوں نے پہلے انگریزوں کے خلاف جد وجہد کی اس کے بعد اپنی آزادی کے لئے نظام کے خلاف جد وجہد کی۔ مرکزی وزیر داخلہ اورامداد باہمی کے وزیر نے کہاکہ تلنگانہ کے لئے جد وجہد میں پولیس فائرنگ میں تین سے زیادہ نوجوان ہلاک ہوئے اور 1400 سے زیادہ لوگوں نے خود کشی کی۔ ہم نے احتجاج کیا اور تلنگانہ کے لئے قربانیاں دیں جس سے تلنگانہ کی شان واپس آئے گی۔
جناب امت شاہ نے ریاست کے وزیراعلی سے کہاکہ ٹی آر ایس احتجاج کے دوران انہوں نے وعدہ کیا تھا کہ تلنگانہ 17 ستمبر کو یوم آزادی منائے گا اس لئے وہ جاننا چاہتے ہیں کہ ان کے وعدے کا کیا ہواجبکہ کرناٹک اورمہاراشٹر یوم آزادی منارہے ہیں۔ انہوں نے کہاکہ ایک با رہماری حکومت بننے کے بعد ہم 17 ستمبر کو سرکاری طو رپر تلنگانہ کا یوم آزادی منائیں گے۔
وزیرموصوف نے کہاکہ وزیراعظم کے یوم پیدائش کے موقع پر ملک بھر میں کووڈ-19 کے خلاف ایک بڑی ٹیکہ کاری مہم چلائی جارہی ہے اور دوپہر 3.00 بجے تک ایک کروڑ سے زیادہ لوگوں کو ٹیکے لگائے جاچکے تھے۔ آزادی کے 70 برسوں بعد وزیراعظم مودی نے 60 کروڑ لوگوں کے لئے ترقی کی سمت تبدیل کی ہے، انہوں نے ان لوگوں کو ایک بینک کھاتہ، ایک مکان، ایک ٹوائلٹ دیا اور گھر کے لئے بجلی فراہم کرائی اوراب پینے کا صاف پانی مہیا کرارہے ہیں۔پردھان منتری آیوش مان بھارت یوجنا کے تحت وزیراعظم نریند رمودی نے ملک کے غریب کو 5 لاکھ روپئے تک کا صحت کے سلسلے میں ہونے و الا خرچ فراہم کرایا ہے۔ انہوں نے کہاکہ آج پورا ملک دعا کررہاہے کہ غریبوں کی فلاح و بہبود کے لئے وزیراعظم جناب نریندر مودی کا یہ مشن برسوں جاری رہے۔
جناب امت شاہ نے کہاکہ تلنگانہ کے عوام کی جو سنگرام یاترا جاری ہے وہ 5 مرحلوں میں چلائی جائے گی اورہر محلہ تقریباً 50 سے 60 دن کا ہوگا۔ جب 119 اسمبلی حلقوں کا دورہ کرنے کے بعد یہ یاترا حیدرآباد پہنچے گی تو 2024 میں یہ ہماری حکومت کی بنیاد رکھے گی۔ جناب شاہ نے کہاکہ یہ جد وجہد تلنگانہ کے غریبوں، قبائلیوں اوردلتوں کے لئے ہے، یہ جد وجہد ماؤں اور بہنوں کے تحفظ کے لئے کیوں کہ وزیراعظم نریند رمودی کی قیادت میں تلنگانہ ملک بھر کی ترقی کے مشن میں پیچھے رہ گیا ہے۔انہوں نے کہاکہ آئندہ لوک سبھا الیکشن میں ہم ریاست کی تمام سیٹوں پر جیتیں گے۔
امورداخلہ کے مرکزی وزیراورامداد باہمی کے وزیر نے کہاکہ یہ سال بھارت کی ا ٓزادی کا 75واں سال ہے اور وزیراعظم نریندر مودی نے ملک بھر میں بھارت کی آزادی کا 75 واں سال منانے کے لئے کام کیا ہے۔ان تقریبات کا مقصد یہ ہے کہ رام جی گونڈ اور کومارام بھیم جیسے غیر معروف جنگجوؤں سے نوجوان نسل واقف ہو ،انہوں نے کہاکہ آزادی کے 75 سال بھارت کی ثقافتی شان و شوکت کی بحالی کے 75 سال ہیں۔بھارت کی جنگ آزادی کے 75 سا ل کی شان کو بحال کرنا ہماری پرزنٹیشن ہے۔ہم یہ یقینی بنانے کے لئے جشن منارہے ہیں کہ ملک کے 130 کروڑ عوام کو ترقی کے لئے برابر کے حقوق ملیں ، بھارت کو دنیا میں نمبر 1 ہونا چاہئے ، بھارت کو محفوظ ہونا چاہئے ، ہم خوشحال ہوں ۔
جناب امت شاہ نے کہاکہ تلنگانہ کے غریبوں کی فلاح وبہبود کے لئے جو حکومت کام کرسکتی ہے وہ وزیراعظم نریند رمودی کی قیادت و الی ہماری پارٹی کے ذریعہ ہی تشکیل دی جاسکتی ہے۔ انہوں نے کہاکہ تلنگانہ میں مذہب کی بنیاد پر ریزرویشن دیا گیا ہے۔ جناب شاہ نے کہاکہ ریزرویشن مذہب کی بنیاد پر نہیں دیا جانا چاہئے، یہ ہماری حکومت کی پالیسی ہے۔ ہم مذہب کی بنیاد پر دیئے گئے ایسے ریزرویشن کی مخالفت کرتے ہیں، یہ آئینی نہیں ہے اور اسے فوراً ہٹایا جانا چاہئے۔
۔۔۔۔۔۔۔۔۔۔۔
ش ح۔ا گ ۔ ف ر
U- 9185
(Visitor Counter : 114